NASTA PILDIRAAMAT
Tere!
Täna räägin sulle maakuulajatest, võib öelda ka spioonidest.
Kas tead, kes on maakuulaja?
Ta hiilib salaja, et teised ei näeks
ja jälgib, mida keegi teeb või milline see koht välja näeb.
Täna räägin kaheteistkümnest maakuulajast.
Pinni, kas sina tulid siia Nasta pildiraamatut salaja jälgima?
Iisraellased olid teel oma tõotatud maale.
Nad olid Iisraelile juba nii lähedal.
Sinna otsustati saata maakuulajad.
Iisraellaste teekond oli väga väga pikk.
Matk kestis kaua,
sest nad pidid õppima Jumalale kuuletuma.
Viimaks, pärast palju aastaid kestnud rännakut,
olid nad jõudnud tõotatud maale juba nii lähedale.
Sellel tõotatud maal elas ka teist rahvast.
Iisraellased olid pisut mures, missugused on need Iisraeli elanikud.
Piiblis räägitakse Kaananimaast, mis ongi tänapäeva Iisrael.
Üks maakuulajatest oli Kaaleb.
Kaaleb valiti sellepärast, et ta oli tõesti vapper mees.
Nii ta ütleski oma perele, sõpradele ja tuttavatele:
"Kohtumiseni õige pea!
Lähen koos teistega maad kuulama, kuidas on olukord Iisraelis."
Neil võis olla päris põnev seal vaikselt hiilida.
Selleks, et keegi neid ei näeks, peideti end ja varjuti põõsaste taga.
Sealt oli turvaline jälgida, missugune on see tõotatud maa.
Piibel räägib, et Kaaleb nägi seal luurates vaid häid asju.
Ta nägi, et seal on hea maapind, kuhu saaks maju ehitada.
Saab rajada põlde ja kasvatada vilju.
Ta nägi tõepoolest selle maa häid külgi.
Teise maakuulaja nimi oli Joosua,
kes oli ka julge ja rõõmus mees ning lootis Jumala peale.
Nad olid Kaalebiga sarnased.
Joosua nägi samuti vaid häid asju.
Ta nägi suuri mahlaseid puuvilju ning veel kõike muud head.
Seal oli väga viljakad maalapid.
Kui sinna minna, oleks seal väga tore elada.
Nad olid Kaalebiga väga innukad ja rõõmsameelsed.
Joosua ja Kaalebiga oli kokku 12 maakuulajat.
Pildil näete siin neist kahte.
Kas oskad arvutada, mitu meest on sellelt pildilt puudu?
Kas on raske arvata?
Neid oli lisaks veel kümme, sest 10 + 2 on kokku 12.
Kas need kümme on samuti rõõmsad ja julged?
Need ülejäänud kümme arvasid kõik:
"Me ei julge sinna maale minna, sest seal olid hiiglase kasvu inimesed.
Kui läheme sinna, ründavad nad meid.
Oleme kui rohutirtsud nende kõrval.
Me ei saa sinna teise rahva maale minna."
Nad olid unustanud, et Jumal oli neile tõotanud selle maa anda.
Olen vahel mõelnud, kas need mehed olid pessimistid?
See sõna tähendab, et nad nägid vaid halbu külgi.
Jumal aitas Joosual ja Kaalebil näha vaid häid asju.
Pinni, mine ka häid asju vaatama.
Kas märkasid, et Joosua ja Kaaleb hoiavad pildil oma käsi imelikult?
See on sellepärast nii,
et pärast luureretke iisraellaste juurde naastes,
siis oli neil kandamiks kuskilt leitud pikk teivas.
See oli nii raske, et kaks meest pidid seda kandma.
Ma veel ei ütle, mida nad kandsid.
Kogu rahvas tuli vaatama, kui 12 meest naasid oma luureretkelt.
Rahvas vaatas, mis kingitusi on neil kaasa võetud.
Mida nad selle maa kohta rääkivad?
Kõik ootasid suure põnevusega.
Nende juurde tuldi: "Rääkige ometi, kuidas seal oli!
Kas see oli hea koht? Kas läheme juba sinna?
Kas sealne rahvas on hirmuäratav? Kuidas see maa tundus?"
Maakuulajad hakkasid oma muljeid jagama.
Kaaleb ja Joosua rääkisid,
kui imeline on see maa, mille Jumal meile on andnud.
Seal on väga viljakas maapind.
Seal oli kõik nii ilus.
Mis juttu sinu arvates ülejäänud kümme rääkisid?
Nad rääkisid vaid halbu asju:
"Seal elavad hiiglased, sinna me küll ei või minna."
Nad arvasid hoopis teisiti selle maa kohta.
Teibal kannavad nad võõrsilt kaasa võetud külakosti.
Kohe joonistan ja võid ära arvata, mis see on.
Need olid seal hiiglasuured.
Kindlasti oled neid näinud ning ka söönud.
Mina sõin neid viimati täna.
Neid on nii tumepunaseid, rohelisi ja ka helerohelisi.
Mulle meeldivad tumepunased rohkem.
Arvasid kindlasti juba ära, et see on viinamarjakobar.
Joosua ja Kaaleb tõid külakostiks viinamarjakobara sellepärast,
et kogu rahvas näeks, kui suured on seal viinamarjad.
Need olid hiiglasuured, suuremad kui kunagi enne nähtud.
Joosua oli kõigist julgeim
ja selle julguse tõttu valiti Joosua uueks rahvajuhiks.
Mooses oli juba vanaks jäänud ega suutnud enam juhtida.
Jumal oli valinud Joosua Moosese järeltulijaks.
Joosua oli nii julge sellepärast, et ta usaldas Jumalat väga.
Kui külakost oli kohal, said kõik mahlakate marjadega maiustada.
Pea meeles, kui sa usud Jumalasse ja palud Teda,
saad sama julgeks kui Joosua ja Kaaleb.
Näeme järgmine kord!
Nägemiseni!
Tõlge: Mare Peterson